تمبو (آن لائن) ڈپٹی کمشنر نصیر آباد حافظ محمد قاسم کاکڑ صحافت نا جہانی دے آ پارینے کہ ہر سال 3مئی ءِ جہانی کہول آ اڈ تننگ نامسخت صحافت نا آجوئی نا اہمیت ءِ لس کننگ و سلاہ نا آجوئی ءِ برجا تخنگ ءِ‘ صحافی برادری سخت ومشکل حالیت آتے ٹی ہم تینا زمواری و نیک انگا مسخت ءِ پورو کیرہ‘ او تینا انفرادی وجم کوشست وجہد اٹ بندغ آتا توار ءِ نئے بیرہ ایوان تسکان سر کیرہ بلکہ ویل ومشکل آتے ایسرکننگ کن ہروخت متحرک مریرہ۔ ڈپٹی کمشنر نصیرآباد صحافتی زمواری تا وخت آ شہید مروک صحافی تے خراج عقیدت پیش کرسا پارے کہ صحافت نابشخ اٹ اوفتا کاریمک پوسکن آ صحافی تیکن کسر نا ڈیوان ءُ ہراکہ ہر گام آ اوفتا راہشونی ناسوب جوڑ مریرہ۔ او پارے کہ صحافیک مدام قلم ءِ واک اس جوڑ کرسا امن کن کمک کرینو۔
